ปรับหมากกลยุทธ์ ภาคบ่าย – บล.เอเซีย พลัส
บริษัทหลักทรัพย์ เอเซีย พลัส สรุปทิศทางและแนวโน้มตลาดบ่ายนี้
29 มิ.ย. 2558

กรี๊ด Day ตลาดเอเชียแดงทั้งแผง มองจังหวะการปรับลงของ SET Index เป็นจังหวะเก็บหุ้น High Dividend จ่ายปันผลระหว่างกาลสูง ADVANC, INTUCH และ หุ้น Domestic ที่ลงมาแรงช่วงก่อนหน้า KBANK หุ้นที่ได้ประโยชน์จากการเร่งลงทุนของรัฐ CK  หุ้นที่ได้ประโยชน์จากการอ่อนค่าของเงินบาท TUF
มุมมองและการวิเคราะห์
– ตลาดหุ้นเอเซียช่วงเช้าแดงยกกระดาน จาก Sentiment เชิงลบจากปัญหาหนี้กรีซที่ยังคงไม่จบและมีแนวโน้มจะบานปลายต่อไป ทำให้ตลาดหุ้นในเอเซียติดลบเกือบทุกประเทศ (ในช่วงตั้งแต่ 0.66%-2.90%) โดยล่าสุดดัชนีนิคเคอิของญี่ปุ่นติดลบมากที่สุด ขณะที่ตลาดหุ้นจีน แม้ธนาคารกลางตัดสินใจปรับลดดอกเบี้ยฯและปรับลดเกณฑ์สำรองเงินของธนาคาร (RRR) ลง ดูเหมือนจะไม่สามารถช่วยให้ตลาดยืนได้ในแดนบวก โดยล่าสุดติดลบ 0.49% เช่นเดียวกับตลาดหุ้นในกลุ่ม TlP ที่ปรับลดลงทุกประเทศ นาโดยตลาดหุ้นอินโดนิเซียติดลบ 1.16% ตลาดหุ้นฟิลิปินส์ติดลบ 0.65% ส่วน SET lndex ติดลบ 1.12% โดยได้รับแรงกดดันหลักจากหุ้นในกลุ่มปิโตรฯ และพลังงานที่ติดลบมากถึง 2.31% และ 1.78% ตามลำดับ
– ประเด็นกรีซ:ตลาดหุ้นทั่วโลกปรับลงกันอย่างหนัก หลังจากกรีซไม่สามารถบรรลุข้อตกลงกับเจ้าหนี้ได้ ประเด็นนี้ถือเป็น Negative Surprise สุดๆ เพราะตลาดไม่ได้คาดคิดกันมาก่อน (ส่วนใหญ่มองน่าจะคุยกันรู้เรื่อง) สิ่งที่ต้องติดตามต่อจากนี้คือ การประชามติในวันที่ 5 ก.ค.58 ของกรีซว่าจะรับหรือไม่รับเงื่อนไขของ TROlKA  และการชำระหนี้กว่า 1.5 พันล้านยูโรคืนแก่ ซึ่งมีกำหนดชำระในวันที่ 30 มิ.ย.58 หากไม่ทันกรีซต้องเข้าสู่สถานะผิดนัดชำระหนี้ และอาจบานปลายจนถึงขั้นออกจากกลุ่มยูโรโซน  สำหรับผลกระทบต่อ SET lndex ประเมินออกมาได้ดังนี้
1. Sentiment เชิงลบจากตลาดหุ้นทั่วโลกที่จะกดดันตลาด คาดว่าจะกดดันให้ SET ปรับลงต่อเนื่องในช่วง 1-2 วันนี้ หลังจากนั้นตลาดน่าจะรอดูผลของการทำประชามติ และดูว่า ECB จะมีท่าทีอย่างไร 
2.การแข็งค่าของ US Dollar ที่จะทำให้ค่าเงินบาทอ่อนถึง 34 บาทต่อดอลลาร์ มองจะไม่มีผลถึงขนาดทำให้ Fund Flow ไหลออกเนื่องจากสถานะการถือครองหุ้นไทยของนักลงทุนต่างประเทศอยู่ในระดับที่ต่ำที่สุดในรอบ 10 ปี (การปิดโอนเป็นชื่อนักลงทุนต่างชาติและ NVDR เหลือเพียง 9.45 พันล้านบาท) แต่น่าจะเป็นตัวขวางทำให้เงินลงทุนจากต่างชาติเข้ามาลำบาก จากผลของ Fx Loss 
3.กลุ่มอุตสาหกรรมที่คาดว่าจะได้รับผลกระทบโดยตรงจากการแข็งค่าของเงินบาท คือกลุ่มที่มีต้นทุนหลักจากการใช้ดอลลาร์ เช่นกลุ่ม สื่อสาร (น้ำเข้าอุปกรณ์) กลุ่มสายการบิน (ต้องซื้อน้ำมัน โดยใช้ดอลลาร์) ฯลฯ ส่วนกลุ่มที่ได้ประโยชน์ คือ กลุ่มส่งออก โดยฝ่ายวิจัยมองว่าควรให้น้ำหนักกับ กลุ่มที่มีสัดส่วนการส่งออกไปยุโรปน้อยที่สุด ซึ่งเมื่อเทียบระหว่างกลุ่มอาหาร และ กลุ่มชี้นส่วนอิเล็กทรอนิกส์ แล้ว กลุ่มอาหาร น่าจะมีความโดดเด่นกว่า เลือก TUF ([email protected] 26)
กลยุทธ์การลงทุน Investment Tactic
– หุ้นเด่นเดือน ก.ค.58 เน้น High Dividend Yield ADVANC lNTUCH SENA TVO และ TTW
– หุ้นกลุ่มรับเหมาฯจากโอกาสในการประมูลโครงการขนาดใหญ่ของรัฐ CK, STEC     
– หุ้น Domestic ที่ลงมากกว่าตลาดและ Laggard มาก KBANK, BLA   
– หุ้นที่คาดว่าจะมีผลประกอบการดีต่อเนื่อง TASCO, lRPC   
– Portfolio Update : ASK , BLA, CK, STPl, KBANK, VNG   